《弟玮来奔父丧写忧四首 其三》
元代·黄玠

孝养岂有足，促促岁月驶。承欢顺颜色，万一有不至。

靖言念前非，良悔亦已迟。更敢责后人，聊使后人知。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。